其二
迢迢北固钟，吹声入篷底。寸念不自持，推枕夜中起。蠡船三尺高，下有千里水。千里东流来，西向去瀰瀰。水上什百舟，各各异乡里。沈沈落月中，不知醒者几。横箫倚孤烛，曼调引悱悱。宕以疏杨风，毕韵转凄靡。閒鸥尔何知，槭槭听江汜。鸥语渐寥落，鸿语接迤逦。群舟叹息声，纷然杂潮尾。他乡有今夕，悲来那能已？
主题：思乡
情感：愁绪、哀伤、孤独、想家